V sezoni 2007 je bil Schumacher Ferrarijev svetovalec in Todtov pomočnik, udeležil pa se je tudi nekaj dirk. 13. novembra 2007 se je kot eden redkih aktivnih dirkačev, ki so dirkali v času brez sistema proti zdrsu pogonskih koles, testiral dirkalnik Ferrari F2007 brez elektronskih pomagal, kot so predvidevala pravila na sezono 2008, na španskem dirkališču Circuit de Catalunya, in kljub več kot enoletnem premoru dosegel najboljši čas testiranj z 1:21:922, odpeljal pa je 64 krogov. Testiral je tudi naslednji dan, ko je bil ponovno najhitrejši, tokrat s časom 1:21,486. Tudi v sezoni 2008 je bil Schumacher uradno zaposlen kot Ferrarijev svetovalec, občasno je tudi testiral dirkalnik, toda zaradi omejitve testiranj s pravili, bolj poredko.